b'\n_START_ARTICLE_\nLauren Graham\n_START_SECTION_\nZgodnje \xc5\xbeivljenje\n_START_PARAGRAPH_\nLauren Helen Graham se je rodila 16. marca 1967 v Honoluluju, Havaji, Zdru\xc5\xbeene dr\xc5\xbeave Amerike kot h\xc4\x8di Donne Grant, modne svetovalke in Lawrencea Grahama, lobista v industriji sla\xc5\xa1\xc4\x8dic, ki je bil v\xc4\x8dasih predsednik zdru\xc5\xbeenja \xc4\x8dokoladne in konfekcijske industrije. Ima irske korenine. Njena star\xc5\xa1a sta se lo\xc4\x8dila, ko je imela pet let, in Lauren Graham se je preselila v Washington, D.C., kjer je njen o\xc4\x8de postal del osebja na kongresu. Med otro\xc5\xa1tvom je skupaj z o\xc4\x8detom zelo pogosto potovala. Njen o\xc4\x8de se je kasneje poro\xc4\x8dil z Karen Graham. Ima polsestro Maggie in polbrata Chrisa._NEWLINE_Lauren Graham se je na\xc5\xa1la v igranju, ko se je \xc5\xa1olala na \xc5\xa1oli Langley High School. Kmalu je za\xc4\x8dela dobivati vloge v mestnem gledali\xc5\xa1\xc4\x8du in v ostalih manj\xc5\xa1ih projektih. Priznana igralka je postala \xc5\xa1ele leta 1988, po dveh letih poletnega v teatru Barn Theatre v Augusti, Michigan. Lauren Graham je s \xc5\xa1olanjem maturirala na kolid\xc5\xbeu Barnard College leta 1988 iz angle\xc5\xa1\xc4\x8dine. Potem, ko se je leta 1992 preselila v Teksas, se je za\xc4\x8dela \xc5\xa1olati na univerzi Southern Methodist University.\n_START_SECTION_\nKariera\n_START_PARAGRAPH_\nPotem, ko je nehala s \xc5\xa1olanjem, se je Lauren Graham preselila nazaj v New York, kjer je postala natakarica in ambiciozna igralka. Njen prvi pla\xc4\x8dan nastop v javnosti je bilo igranje Strikerja, maskoto psa na tekmovanju 1994 FIFA World Cup. Leta 1995 se je preselila v Hollywood, Kalifornija. Pojavila se je v mnogih reklamah za podjetja, kot so Dimetapp in Lean Cuisine._NEWLINE_Poleg tega se je pojavila tudi v televizijskih serijah, vklju\xc4\x8dno z Townies (z Molly Ringwald in Jenno Elfman) in Lush Life (z Lori Petty in Karyn Parsons). Med letoma 1996 in 1997 je igrala v mnogih NBC-jevih televizijskih serijah. Zaigrala je \xc5\xa1tudentko v seriji Tretji kamen od sonca, Richardovo dekle v seriji Caroline v velemestu in Jerryjevo dekle v televizijski seriji Seinfeld. Igrala je Hollywoodsko producentko, ki se zaljubi v Reyja Curtisa v tri-delni epizodi televizijske serije Zakon in red, kjer je igrala poleg Scotta Cohena, ki je kasneje zaigral Maxa Medino, eno izmed simpatij njenega lika v televizijski seriji Midve z mamo. Zaigrala je tudi na Newsradio._NEWLINE_Leta 2000 je Lauren Graham do\xc5\xbeivela svoj preboj, ko je dobila vlogo Lorelai Gilmore v televizijski seriji Midve z mamo. Za svojo vlogo je leta 2001 prejela nominacijo za Zlati globus v kategoriji za "najbolj\xc5\xa1o igralko v televizijski seriji (drama)." Od sedme sezone, natan\xc4\x8dneje od epizode "To Whom It May Concern" dalje, Lauren Graham tudi producira televizijsko serijo. Revija TV Guide je poro\xc4\x8dala, da je Lauren Graham prejela ta polo\xc5\xbeaj zato, da bi se prepri\xc4\x8dali, \xc4\x8de z njo podpi\xc5\xa1ejo pogodbo za produciranje serije za osmo sezono._NEWLINE_Lauren Graham se je vrnila v igranje stranskih vlog, ko je upodobila samo sebe v NBC-jevi televizijski seriji Studio 60 on the Sunset Strip. Pojavila se je tudi v Bravovi televizijski serijiCelebrity Poker Showdown, ki jo je gostila skupaj z Daveom Foleyjem na Newsradiu. 26. junija 2002 je na dnevni pogovorni oddaji intervjuvala Rosie O\'Donnell._NEWLINE_Filmske vloge Lauren Graham vklju\xc4\x8dujejo mnogo filmov iz univerze New York University. Njeni ostali filmski projekti so filmi Sladki november, Pokvarjeni bo\xc5\xbei\xc4\x8dek, Misija: Cucelj, Vsemogo\xc4\x8dni Evan in Ohcet bo ... In pika!._NEWLINE_Lauren Graham je dejala, da obo\xc5\xbeuje igranje in snemanje filmov ter igranje v teatru Williamstown Theatre Festival. Nastopila je v mnogih kratkih filmih, vklju\xc4\x8dno s petnajstminutnim filmom Gnome, ki je bil objavljen na YouTubeu in iTunesu. Leta 2007 je Lauren Graham podpisala sedem-delno pogodbo z NBC-jem, kar je postal eden izmed najbogatej\xc5\xa1ih televizijskih paktov leta._NEWLINE_Lauren Graham je imela tudi nekaj glasovnih vlog v nacionalnem ogla\xc5\xa1evanju za produkcije, kot sta Kellogg\'s in Special K ter v reklamah za American Express Plum Card._NEWLINE_Lauren Graham se je kot Miss Adelaide pojavila v Broadwayskem muzikalu Guys and Dolls, ki so ga upodabljali v teatru Nederlander Theatre od 5. februarja 2009. Za\xc4\x8detne ocene igre so bile me\xc5\xa1ane, vendar so njen nastop kritiki v glavnem hvalili. Igro so upodabljali do 14. junija tistega leta in vsega skupaj odigrali stotrinajst predstav._NEWLINE_V januarju 2009 so potrdili, da bo Lauren Graham zaigrala v pilotu komedije The Bridget Show (prej znana kot Let It Go) za ABC, kjer bo imela vlogo gostiteljice pogovorne oddaje in guruja za samopomo\xc4\x8d. Kakorkoli \xc5\xbee, pilot ni iz\xc5\xa1el, kot je bilo predvideno._NEWLINE_9. oktobra 2009 so potrdili, da bo Lauren Graham nadomestila Mauro Tierney v prihajajo\xc4\x8di televizijski seriji Parenthood kot mati samohranilka po imenu Sarah Braverman. Tierneyjeva je serijo zapustila, saj je morala oditi na zdravljenje raka. Serija se je za\xc4\x8dela predvajati na NBC-ju v naslednjem letu. Serija Parenthood se trenutno obnavlja za drugo sezono.'